**LITLASTØL**

Dette er stølen til Vindal g.nr 104. Tidlegare stod her fem sel med tilhøyrande træe. I dag kan ein sjå fire sel tilhøyrande bruk 1, 2 og 3 og 4. Sistnemnde sel (Teigland-støl) ligg oppe og lenger inne. Selet til bruk 1 ligg lenger vest, vestafor elva og heimste vegen opp mot sel og hytter. Utsikta frå øverste træet er verdt å ta med. Bak stølen ligg tjørna Demmo. Den var som namnet seier, oppdemd for å sikra sag- og kvernavatn til bruka heime. Træet vart hausta til ei tid etter krigen. Bileta i «stølsboka» viser at mange tok del i slåtten. Frå Litlastøl kan ein gå vidare oppover mot Svortetjørn og Kvasshovden 1065 moh.

Omtalen er henta frå stølsboka og lokalkjende.

God tur!

Granvin turlag

Kjelde : «*Stølane i Granvin» av Torbjørn Seim og lokalkjende.*